**216/2018. (IX.13.) Kgy. sz. határozat**

1. Szombathely Megyei Jogú Város Közgyűlése a „Javaslat a Szent Márton kártyarendszerrel kapcsolatos döntések meghozatalára” című napirendet megtárgyalta, és a Szent Márton kártyarendszer szabályozását 2019. január 1. napjától az alábbiak szerint elfogadja.
2. **Szent Márton kártyára jogosultak köre:**
	* szombathelyi lakóhellyel rendelkező vagy
	* szombathelyi felsőoktatási intézményben nappali tagozaton tanulmányokat folytató természetes személyek, továbbá
	* szombathelyi székhellyel vagy telephellyel, valamint a Vas Megyei Kereskedelmi és Iparkamaránál tagsággal rendelkező egyéni vállalkozások, gazdasági társaságok.
3. **Szent Márton kártya igénylésének módja:**
	* természetes személy papír alapon vagy a szentmartonkartya.hu weboldalon keresztül elektronikus úton
	* egyéni vállalkozás, gazdasági társaság a szentmartonkartya.hu weboldalon keresztül elektronikus úton

regisztrációs lap kitöltésével igényelhetik a kártyát.

1. **A regisztrációhoz csatolandó dokumentumok:**
	* szombathelyi lakóhellyel rendelkező esetében lakcímkártya másolat,
	* szombathelyi felsősoktatási intézményben nappali tagozatos hallgató esetében hallgató jogviszony igazolás szükséges.
2. **Szent Márton kártya biztosításának rendje:**
	* ***természetes személy esetében:***
		+ e-mail címmel és okoskészülékkel rendelkezők e-mailen keresztül kapják meg a Szent Márton kártyát, saját QR kódjukat, felhasználónevüket és a PIN kódot. Amennyiben plasztikkártyát igényelnek, külön kérelemre biztosítható, amely első esetben ingyenes, ezt követően 1000,- Ft/db;
		+ e-mail címmel igen, okoskészülékkel nem rendelkezők: e-mailen keresztül megkapják a Szent Márton kártyát, saját QR kódjukat, a felhasználónevet és a PIN kódot, a plasztikkártya postai úton keresztül kerül kézbesítésre, amely első esetben ingyenes, ezt követően 1.000,- Ft/db;
		+ e-mail címmel, okoskészülékkel nem rendelkezők: a plasztikkártya postai úton kerül kézbesítésre, amely első esetben ingyenes, ezt követően 1.000,- Ft/db.

Az e-mailen kapott felhasználónévvel és PIN kóddal a kártyatulajdonosok személyre szabhatják saját Szent Márton kártya oldalukat, amelyen keresztül nyomon követhetik kártyahasználatukat, az igénybevett kedvezményeket, illetve értékelhetik a szolgáltatások, továbbá a város számára biztosítható lesz a közérdekű információk gyors és hatékony formában történő eljuttatása a városlakók részére.

* + ***egyéni vállalkozás, gazdasági társaság esetében*:** a szentmartonkartya.hu weboldalon keresztül kérelmezhető, amelyben vállalja a bruttó 2.000,- Ft/plasztikkártya ellenértékének megfelelő összeg megfizetését. Ezt követően megállapodás megkötésére kerül sor az Önkormányzattal. A megállapodás aláírása és a támogatás megfizetését követő 30 napon belül a megfelelő számú plasztikkártyákat megküldi az Önkormányzat a kérelmező vállalkozásnak.
1. **Szent Márton kártya érvényességi ideje:**
	* szombathelyi lakóhellyel rendelkező esetében a kártya érvényessége: határozatlan idejű, de legfeljebb a jogosultsági feltételek fennállása idejére,
	* szombathelyi felsőoktatási intézményben nappali tagozatos hallgató esetében: a hallgatói jogviszony igazolásban megjelölt tanulmányai várható befejezéséig,
	* egyéni vállalkozás, gazdasági társaság esetében: egy év, amely a következő évi támogatás megfizetése ellenében további egy évvel hosszabbítható, A vállalkozások a megállapodás időtartama alatt további kártyát is igényelhetnek a megfelelő ellenérték megfizetése esetén. A kártya biztosításának feltételeit a vállalkozás saját maga szabályozza.
2. **Szent Márton kártya használatának feltételei:**
	* szombathelyi lakóhellyel rendelkező esetében az elfogadóhelyeken személyi igazolvány, útlevél, érvényes diákigazolvány vagy vezetői engedély felmutatása,
	* szombathelyi felsőoktatási intézményben nappali tagozatos hallgató esetében az elfogadóhelyeken érvényes diákigazolvány felmutatása szükséges,
	* ugyanazon elfogadóhelynél a Szent Márton kártya 24 órán belül egyszer használható fel.
3. **Jogosultsági feltételek ellenőrzése:**

Az Önkormányzat megkeresésére a kártyatulajdonos köteles igazolni, hogy a jogosultsági feltételek továbbra is fennállnak. Amennyiben a kártyatulajdonos nem tesz eleget e kötelezettségének, az Önkormányzat jogosultságát megszünteti.

1. **A kedvezmények köre és mértéke:**
	* A kis- és középvállalkozás, a civil szervezet, a közalapítvány, az egyház az Önkormányzatnál történő jelentkezéstkövetően elfogadóhelyként csatlakozhat a kártya rendszeréhez;
	* A kártyával igénybe vehető kedvezmények körét és mértékét az előterjesztés 1. sz. melléklete tartalmazza, más kedvezménnyel a kártyával nyújtott kedvezményt össze kell vonni;
	* Az Önkormányzat a kártyával rendelkező személy születésnapján, a szökőévben született részére a köztes években február 28. napján, térítésmentesen biztosítja a kártya használatával az alábbi szervezeteknél fizetendő napi belépődíjat:

*a)* Savaria Mozi,

*b)* Műjégpálya,

*c)* Tófürdő

*d)* Kalandváros

*e)* „Gastro-B” Kft - Csónakkölcsönző,

*f)* Mesebolt Bábszínház

*g)* Savaria Megyei Hatókörű Városi Múzeum.

1. A Közgyűlés felkéri a Polgármestert, hogy az új Szent Márton kártyarendszer 2019. január 1. napjától történő bevezetése érdekében a szükséges intézkedéseket tegye meg.
2. A Közgyűlés felhatalmazza a Polgármestert a Szent Márton kártyát igénylő egyéni vállalkozásokkal, gazdasági társaságokkal kötendő megállapodás jóváhagyására és aláírására.
3. A Közgyűlés felkéri a polgármestert, hogy a Szent Márton kártyarendszer kedvezményeinek kiterjesztése érdekében keressen meg más településeket az e tárgyban történő együttműködés érdekében.

**Felelős:** Dr. Puskás Tivadar polgármester

Koczka Tibor alpolgármester

 Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Keringer Zsolt, az Informatikai, Minőségügyi és Gondnoksági Kabinet osztályvezetője)

**Határidő:** azonnal /1. pont vonatkozásában/

2019. január 31. /2. és 4. pont vonatkozásában/

 2019. december 31. /3. pont vonatkozásában/